Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 106

1. Jelölések és fogalommeghatározások 1.1. Jelölések: — Ph a vizsgálati túlnyomás a víznyomáspróbánál (bar), — Pr a palack mért felszakítási túlnyomása (bar), — Prt a számított elméleti felszakítási túlnyomás (bar), — R e a palackgyártó által szavatolt folyáshatár az 1.2. pont szerint, amelyet a nyomástartó részek mértetezéséhez használnak (N/mm2), — R mt a tényleges szakítószilárdság (N/mm2), — a a hengeres köpeny számított falvastagsága (mm), — D a palack névleges külső átmérője (mm), — d a hajlítóvizsgálathoz használt tüske átmérője (mm). 1.2. Folyáshatár: — az alumíniumötvözeteknél az R po,2 egyezményes 0,2%-os folyáshatár, tehát az a feszültség, amely az eredeti mérőhossz nem arányos, 0,2%-os nyúlásának felel meg, — a lágy állapotú alumíniumnál a nem arányos 1%-os nyúláshoz tartozó feszültség a folyáshatár. 1.3. Felszakítási túlnyomás: az a legnagyobb nyomás, amely a felszakítási vizsgálatnál a palackban keletkezik, miközben a palack anyagában képlékeny instabilitás lép fel. 1.4. Homogenizálás (oldó izzítás): az a hőkezelési eljárás, amelynél a kész palackot a szilárd oldódási hőmérséklet fölé hevítik. 1.5. Edzés—vízben való hűtés olyan ellenőrzött sebességű gyors hűtés megfelelő közegben, amely során az oldott fázist szilárd oldatban tartják. 1.6. Mesterséges öregítés (kiválásos keményítés) az a hőkezelési eljárás, amelynél a szilárd fázis kiválik, és nagyobb folyáshatár értéket eredményez.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes